שיחה:דניס צ'רקוב

message: לא הבנתי מה חשיבותו האנציקלופדית של ערך זה. יוניון ג'ק - שיחה 22:32, 25 באפריל 2017 (IDT)
replies: text: נכון חלקית מה שיוניו ג'ק אומר. ככה גם חשבתי עד השורה שכתוב בה כי היה "מועמד ל"איש השנה ברשת" של ערוץ 9 ולפרס "אושיית הרשת של השנה" בטקס פרסי עכבר העיר. זה כן סימן למשהו, וחשוב שיכתבו ערכים על אושיות רשת למינהן. מצד שני, גם היה רק מועמד ולא זכה, ולכן מחפשת יותר מידע והסבר מכותב הערך שאוכל להכריע בדעתי בנושא. --Midrashah - שיחה 00:39, 27 באפריל 2017 (IDT)
replies: text: :כפי שציינה Midrashah, דניס צ'רקוב אכן היה מועמד לפרס "איש השנה ברשת" ול"אושיית הרשת של השנה" - דבר שלכשעצמו מעיד על גודל התופעה וחשיבותה. אמנם לא זכה, אך העובדה שהגיע להיות מועמד לאחר תקופה קצרה יחסית של פעילות מלמדת משהו על היקף החשיפה וההשפעה אותה צבר צ'רקוב, וניתן לראות זאת גם במספרי הצפיות והעוקבים בפלטפורמות התוכן שלו.

text: :אפשר לאהוב את זה או שלא - אבל היום השפעה נמדדת באמצעים אלקטרוניים, בסימוני "לייק", שיתופים וצפיות. אי אפשר (ולדעתי גם אין סיבה) להתעלם מנתונים של מעל 12,000,000 צפיות בערוץ אינטרנטי. תהיה זו לגמרי התעקשות להישאר מאחור ולא להסתגל למציאות בשנת 2017. אין מי שקשור, ולו רק במעט, לעולם הרשת, הדיגיטל או הפרסום שלא מכיר את שמו של צ'רקוב - ולא רק, כפי שנוטים לעתים לחשוב, צעירים בין הגילאים 16-30, אלא גם מבוגרים יותר.

text: :מעבר לכך, אני חושב שעצם קיומו של הדיון הזה קצת מחטיא את המטרה של ויקיפדיה כאינצקלופדיה חופשית המתעדכנת בהתאם למציאות. אסביר: העולם משתנה. הוא משתנה בקצב מהיר מכפי שנוכל להכיל כנראה. אנשים כמו דניס צ'רקוב וסמיון גרפמן (שגם את הערך שלו כתבתי וגם שם התנהל דיון דומה) הם מובילי דעה ומעצבי דעת קהל לכל דבר - בדיוק כפי שהיו עד לא מזמן עיתונאים, סופרים או פובליציסטים (והם עדיין, פשוט לא לבד).

text: :לא זו אף זו - בויקיפדיה עצמה יש קטגוריה של פעילי אינטרנט ישראלים, דבר שכן מלמד על ההכרה בחשיבות המדיה החדשה והפורמטים המקובלים היום להעברת מידע ותוכן. מכאן, שקטגוריה זו ראוי שתכיל את הדמויות המובילות בתחומה, כאשר אם נציץ שוב על המספרים - אין חולק על כך שדניס צ'רקוב נמנה עליהן ואף מוביל אותן, כפי שעולה מהדירוג באתר מזבלה שהובא באחד המקורות.

text: :אינצקלופדיה, ודאי בפורמט אלקטרוני ומתעדכן, היא לא רק מדעים, היסטוריה ופילוסופיה. אם יש ברצונה של ויקיפדיה להתעדכן ולהתאים עצמה כל העת למציאות המשתנה, ראוי לדעתי להכיר היטב את מהות השינויים ולהישאר פתוח אליהם. זה לא אומר שכל מי שיפתח ערוץ יוטיוב ויכתוב כמה פוסטים בפייסבוק יהיה זכאי לערך, אבל כאשר מובנת בבירור חשיבותו של הערך, ודאי ביחס לקטגוריה אליה הוא משתייך, יש מקום להכיל בויקיפדיה גם את הדור החדש של מובילי הדעה.
replies: text: ::, דניס צ'רקוב היה מועמד לפרס חסר חשיבות, ולא זכה בו. מועמדות שכזו לא מבססת חשיבות אנציקלופדית. גם עצם קיומה של הקטגוריה "פעילי אינטרנט ישראלים" לא מהווה טיעון בעד חשיבות אנציקלופדית של ערך זה. יוניון ג'ק - שיחה 14:32, 27 באפריל 2017 (IDT)
replies: text: ::: חסר חשיבות למי שאינו מגיע מהתחום ואינו בקיא בו. כתבתי כבר שכל מי שעוסק או קשור בתחום המדיה והדיגיטל (וגם בתחומים משיקים) מכיר את שמו ומודע לקיומם של הפרסים הללו. חשיפה, צפיות ומעקב הם הכלים באמצעותם מודדים את מעמדו של פעיל רשת. אם הדירוגים האלו וכמות החשיפה הם חסרי חשיבות בעיניך, לשם מה קיימת הקטגוריה? יין ישן נושן - שיחה 14:41, 27 באפריל 2017 (IDT)
replies: text: :::: הקטגוריה קיימת לפעילי אינטרנט ישראלים בעלי חשיבות אנציקלופדית. שהם בעלי חשיבות גם למי שאינם מגיעים מהתחום. יוניון ג'ק - שיחה 14:45, 27 באפריל 2017 (IDT)
replies: text: ::::: אני בתחושה שאתה יורה את החץ ולאחר מכן מסמן את המטרה. זה קצת מזכיר את ההוא שמעולם לא היה בסין ולכן טוען שסין אינה קיימת. לי זה מרגיש שאנחנו חוזרים שוב ושוב על אותם דיונים וטיעונים, כפי שהיה בערך של סמיון גרפמן. השנה היא 2017 - ערוצי יוטיוב לעתים פופולריים יותר מסרטי קולנוע וטלוויזה וגורפים מספר צפיות גבוה הרבה יותר. קרוב לרבע מיליון עוקבים בכל הפלטפורמות (עם 12 מיליון צפיות בערוץ היטיוב בלבד) זה יותר אנשים ממה שמגיעים לרוב הסרטים שמוקרנים בקולנוע, או צופים בטלוויזיה בערב נתון. הקריטריונים להצלחה (בתחומים רבים, אגב, לא רק בנושא האינטרנט) הולכים ומשתנים. אם ויקיפדיה רוצה להישאר רלוונטית, היא צריכה להתאים עצמה לשינויים אלה. אשמח להתייחסויות נוספות. תודה. יין ישן נושן - שיחה 14:55, 27 באפריל 2017 (IDT)
replies: text: ::::::לגבי ההערה של יוניון ג'ק על חשיבות הפרס אני חושבת שכותב הערך צודק. זה לא נמדד ביוקרה של הפרס אלא עצם זה שגופים תקשורתיים נחשבים מחשיבים אותו כמספיק חשוב להיות מועמד לפרס כזה, או במילים אחרות הם חושבים שיש לו הרבה תשומת לב ציבורית, בכלי בכלי המדידה שלהם. בשלב זה זה מניח את דעתי ההסבר ואני תומכת בהשארת הערך. (אגב למי היו 12 מיליון צפיות בערוץ אינטרנטי? ואם התכוונת לדניס צ'רקוב, למה לא מצוין בערך?)--Midrashah - שיחה 15:24, 27 באפריל 2017 (IDT)
replies: text: :::::::אני רואה עכשיו את ה-12 מיליון בטבלה, אבל למה לא ציינת בגוף הערך במילים, כולל איזה ערוץ אינטרנטי מדובר? --Midrashah - שיחה 15:29, 27 באפריל 2017 (IDT)
replies: text: ::::::::יש חשיבות, נמצא בתודעה כבר זמן מה. אורח קבוע בתוכנית הצינור ופעיל מאוד ברשת. בנוסף יש לו סרטון ויראלי שסוקר בתחילת דרכו בהמון ערוצי תקשורת וראיונות בטלוויזיה. כיום הוא יוטיובר ישראלי מן המניין ועורך שיתופי פעולה עם שאר כוכבי רשת כמו סהר קליזו, סמיון גרפמן, מישל טרוני, יבגני זרובינסקי וכדומה. הופיע פעמיים בסרטון עם אביגדור ליברמן ופעם אחת עם ראש הממשלה בנימין נתניהו. לגמרי בעל חשיבות. – אסף (Sokuya)שיחה 18:03, 27 באפריל 2017 (IDT)
replies: text: :::::::::מקבל את הערתך Midrashah, והוספתי את נתון הצפיות גם בגוף הערך. תודה. יין ישן נושן - שיחה 20:59, 27 באפריל 2017 (IDT)
אני רוצה פחות לדון בשאלה האם הערך חשוב. גם אם הערך חשוב, למה חשוב להכיר כל קמפיין פרסומי או פרט שולי שהבן אדם עשה? מהערך נודף מטרות יחץ, והתוכן של הערך נראה מאוד לא ענייני לקורא הממוצע.Idansc - שיחה 00:12, 6 במאי 2017 (IDT)
thread_title:  הבהרת חשיבות אנציקלופדית 

message: כתוב בערך כי דניס נולד בטורקמניסטן. אך בכמה סרטונים אמר במפורש כי נולד בטג׳יקיסטן . אתקן זאת.
thread_title:  מקום לידה  

thread_title:  חסר מידע